ולי

וַלִיּ (בערבית: وَلِيّ, רבים: أَوْلِيَاء) הוא תואר דתי שפירושו מגן או משגיח. מילה זו אומצה על ידי מספר רב של תרבויות אסלאמיות, מלבד זו הערבית.

בסופיות ולי או ולי אללה, הוא כינוי שפירושו "חברו של אללה". חברים בקבוצה סופית המכונים בשם זה נחשבים לקרובים לאלוהים (אלוהים קירב אותם אליו).
קדוש אסלאם שכזה יכול לברך את המאמינים בברכה שנשמרת גם אחרי מותו ומכאן בא "זיארת אל-קבור" - הביקור בקברי השייך (קברי הצדיקים).

בשיעה המשמעות היא דומה, כלומר חברו של האל, אולם רק האימאם השיעי הראשון עלי בן אבי טאלב (בן דודו של הנביא מוחמד) ואשתו פאטמה בת הנביא מוחמד מכונים בתואר כבוד זה.

סלפים, ובהם הווהאבים, מתנגדים להענקת הכינוי "ולי" לבני אדם, הם מסתמכים בכך על פירוש המילה בסורת אל-מאאידה (סורה 5), איה 55: "מגנכם/מנהיגכם ("ולי") הוא אלוהים ושליחו (מוחמד) והמאמינים המקיימים את התפילה והנותנים זכאת כשהם כורעים (לתפילה)".

ראו גם
ואלי (תואר שלטוני)

קישורים חיצוניים

ערכים שבהם תבנית בריטניקה אינה מתאימה
סופיות
תארים ותפקידים באסלאם